**PROJEKTNI ZADATAK ZA ISPORUKU DOBARA**

**UVOD**

**Regionalni program zbrinjavanja**

Regionalni program zbrinjavanja (RHP) je sastavni deo „Sarajevskog procesa o izbeglicama i raseljenim osobama“ iniciranog 2005, ponovno pokrenutog u martu 2010. godine na Beogradskoj konferenciji, na koju su se države partneri ponovo obavezale na Beogradskoj deklaraciji iz novembra 2011. godine. RHP je podržan od strane međunarodne zajednice, uključujući i Evropsku uniju (EU), koju zastupa Evropska komisija (EK), Sjedinjene Američke Države (SAD), Visoki poverenik Ujedinjenih nacija za izbeglice (UNHCR) i Organizacije za evropsku bezbednost i saradnju (OSCE).

Predmet ovog dokumenta je realizacija stambenog programa zbrinjavanja za izbeglice i interno raseljena lica u Srbiji.

**Specifični ciljevi**

Pružanje finansijske podrške krajnjim korisnicima za kupovinu seoskih kuća uklјučujući obezbeđivanje neophodnog građevinskog materijala i opreme u obliku „malih grantova“ i  odnosi se na izbeglice koje se žele integrisati u lokalne zajednice kao korisnici.

**Predviđene aktivnosti**

**Lista aktivnosti**

U nastavku se hronološkim redosledom propisuju aktivnosti Dobavljača tokom isporuke građevinskog materijala i opreme:

1. Dobavljač će izvršiti obilazak lokacija na kojima se nalaze objekti radi snimanja stanja, te planiranja aktivnosti prilikom isporuke građevinskogmaterijala.
2. Dobavljač će pripremiti detaljan *„Plan isporuke“* za grupu kuća (ukoliko je to moguće) ili za svaku stambenu jedinicu pojedinačno, u zavisnosti od lokacija stambenih jedinica unutar svake opštine pojedinačno prema tabeli.
3. Dobavljač ima obavezu da isporuči i istovari dobra na naznačeno mesto krajnjeg odredišta korisnika (DDP + istovar).

Dobavljač će isporučiti ugovorena dobra u skladu sa „*Planom isporuke“* i uslovima Ugovora.

**Termin plan**

|  |  |
| --- | --- |
| Dan zaključenja ugovora |  |
| Predaja sredstava finansijskog obezbeđenja (blanko solo menica za dobro izvršenje posla) | Danom zaključenja ugovora. |
| Stupanje na snagu ugovora | Dostavljanje blanko solo meniceza dobro izvršenje posla |
| Pisani nalog za isporuku građevinskog materijala/nameštaja/električnih uređaja | Najkasnije 5 dana od dana dostavljanja blanko solo meniceza dobro izvršenje posla. |
| Datum početka isporuke | Danom prijema pisanog naloga za isporuku dobara. |
| Isporuka ugovorenih dobara - građevinskog materijala/nameštaja/električnih uređaja | **30** od dana prijema pisanog naloga za isporuku dobara. |

**Napomena:**

Maksimalni rok za isporuku dobara iznosi najviše **30 dana**od dana prijema pisanog naloga za isporuku dobara od strane Naručioca,u skladu sa napred navedenom dinamikom.

**OČEKIVANI REZULTATI**

**Plan isporuke**

* Dobavljač je obavezan da dostavi Naručiocu *''Plan isporuke''* za svaki objekat pojedinačno ili za grupu objekata.
* *''Plan isporuke''* mora biti prethodno usaglašen i odobren od strane predstavnika Naručioca.

**Obaveze Dobavljača**

* Koordinira aktivnosti sa RHP korisnicima (vlasnici objekata – seoskih kuća) i predstavnikom Naručioca, kako bi se obezbedile blagovremene isporuke;
* Isporuka materijala i opreme se vrši sukcesivno u skladu sa prethodno dogovorenim *„Planom isporuke“*.Adrese za isporuku materijala i opreme koji se isporučuju, biće pripremljene od strane predstavnika Naručioca i dostavljene Dobavljaču najmanje 10 dana pre očekivanog datuma isporuke;
* Obezbeđivanje blagovremenog obaveštenja Korisniku i predstavniku Naručioca o planiranoj isporuci kako bi se osiguralo njihovo prisustvo na terenu prilikom isporuke; isporuka se ne može izvršiti bez prethodnog pisanog naloga dobijenog od strane predstavnika Naručioca;
* Da obezbedi isporuku kvalitetnih materijala i opreme u skladu sa uslovima tenderske dokumentacije, uz odgovarajuće ateste o kvalitetu;
* Obezbeđivanje potvrde proizvođača i garancije za sva isporučena dobra;
* Zajedno sa predstavnikom Naručioca, savetuje Korisnika o najprikladnijem načinu čuvanja i skladištenja isporučenog materijala i opreme;
* Obezbeđuje potrebnu dokumentaciju (otpremnice, reverse...) koju će pregledati (i po potrebi, potpisati) predstavnik Naručioca;
* Potpisan Zapisnik o primopredaji materijala i/ili opreme sa RHP korisnikom (vlasnikom objekta) prilikom svake pojedinačne isporuke; Zapisnik o primopredaji mora biti potpisan i od strane predstavnika Naručioca koji će ga potpisati u svojstvu svedoka;

**ZDRAVLJE I BEZBEDNOST NA RADU I ZAŠTITA ŽIVOTNE SREDINE**

**ZDRAVLJE I BEZBEDNOST NA RADU**

Obaveze dobavljača:

* Da poštuje i primenjuje načela Zakona o bezbednosti i zdravlju na radu;
* Vršiti isporuku u skladu s dinamičkim planom, odnosno Planom isporuke, usaglašenim sa predstavnikom Naručioca;
* Da izradi ili inicira izradu potrebnih usklađenja Plana isporuke u skladu sa evidentiranim potrebama na terenu, odnosno promenama na gradilištu (vremenski uslovi, itd...);
* Koordinira isporuku dobara sa vlasnikom objekta (seoske kuće) i predstavnikom Naručioca, koji je predmet rekonstrukcije (korisnikom)
* Da osigura da lica koja prevoze i vrše istovar ugovorenih dobarabudu obučeni i kvalifikovani za korišćenje vozila i opreme koje koriste za te aktivnosti;
* Obezbeđuje da se radni postupci prilikom isporuke ugovorenih dobara primenjuju na bezbedan način;
* Preduzima sve neophodne mere za pravilan rad i odgovarajuću čistoću na gradilištu/objekat u vreme isporuke;
* Izbor adekvatnog-ih vozila za prevoz/isporuku, uzimajući u obzir način održavanja pristupnih puteva te određivanje smerova kretanja i površina za prolaz i kretanje;
* Korišćenje tehnički ispravnih vozila i opreme za utovar/istovar, bez nedostataka koji mogu uticati na bezbednost i zdravlje na radnika;
* Pravilan razmeštaj i označavanje površina za skladištenje različitih materijala, naročito kada se radi o opasnim materijalima;
* Obezbeđuje saradnju između Dobavljača i drugih osoba na gradilištu u vreme isporuke;
* Da obezbedi i osigura adekvatne uslove pod kojima se opasni materijali koriste, premeštaju ili uklanjaju;
* Adekvatno skladištenje i odlaganje ili uklanjanje otpadaka i otpadnog materijala.

**ZAŠTITA ŽIVOTNE SREDINE**

Odgovornost Dobavljača:

* Uvažava i primenjuje principe Zakona o zaštiti životne sredine;
* Vrši redovno kvašenje zaprašenih površina i sprečava rasipanje građevinskog materijala tokom transporta; transport materijala sklonih disperziji (pesak i šljunak) vršiti vozilima koja poseduju propisane koševe i/ili upotrebiti adekvatan sistem zaštite od disperzije materijala;
* Preduzimanje mera na sanaciji zemljišta u slučaju izlivanja ulja i goriva tokom rada vozila, građevinskih mašina i mehanizacije;
* Otpadni materijal koji nastane u procesu isporuke (komunalni otpad, građevinski otpad, metalni otpad, plastika, papir, itd) propisno sakupiti, razvrstati i odložiti na za to predviđenu i odobrenu lokaciju;
* Sekundarne sirovine, opasan i drugi otpad koji se, eventualno, pojavi u procesu isporuke, ukloniti sa gradilišta/objekta i predati pravnom licu koje ima odgovarajuću dozvolu za upravljanje otpadom (skladištenje, tretman, odlaganje, itd);
* Obezbeđuje odgovarajuću opremu, tehnička i tehnološka rešenja, kojima se obezbeđuje da emisija zagađujućih materija u vazduhu ostane u propisanim graničnim vrednostima;
* Predviđa adekvatnu zvučnu zaštitu, kojom se obezbeđuje da buka koja se emituje iz vozila za transport tokom obavljanja planiranih aktivnosti, ne prekoračuje propisane vrednosti.